open-index/open-wikipedia-markdown huggingface dataset:
O Canada

**O Canada** (Anglice *O Canada*; Francogallice *Ô Canada*) est hymnus nationalis Canadae. Cantatur in duabus linguis publicis Canadiensibus, Francogallice Angliceque. Cantum composuit anno 1880 Calixa Lavallée vir musicus, verba Francogallice invenit Adolphus Basilis Routhier anno 1880, Anglice Robertus Stanley Weir anno 1906. Differunt aliquatenus significatione. Die 1 Iulii 1980, quae  est, hic hymnus nationalis lexlege factus est.

## Verba 
### Francogallice 
:Ô Canada! Terre de nos aïeux,
:Ton front est ceint de fleurons glorieux!
:Car ton bras sait porter l'épée,
:Il sait porter la croix!
:Ton histoire est une épopée
:Des plus brillants exploits.
:Et ta valeur, de foi trempée,
:Protégera nos foyers et nos droits;
:Protégera nos foyers et nos droits.

### Verba a lingua Francogallica in linguam Latinam versa
:O Canada, terra maiorum nostrorum
:Cingitur frons tua coronis gloriosis
:Nam bracchia tua experta sunt in gladio tractando
:Expertaque in cruce portanda
:Historia tua est carmen heroicum
:Rerum gestarum clariorum plenum
:Et virtus tua, fide madida,
:Defendet atria nostra et iura;
:Defendet atria nostra et iura.

### Anglice 
:O Canada! Our home and native land!
:True patriot love in all thy sons command.
:With glowing hearts we see thee rise,
:The True North strong and free!
:From far and wide, O Canada,
:We stand on guard for thee.
:God keep our land glorious and free!
:O Canada, we stand on guard for thee;
:O Canada, we stand on guard for thee.

### Verba a lingua Anglica in linguam Latinam versa
:O Canada! Domus et patria nostra!
:Imperias veram amorem patriae in filiis tuis.
:Ardentibus cordibus te videmus surgentem
:Verum Boream, fortem et liberum!
:Undique, O Canada,
:Tibi vigilamus.
:Sustineat Deus terram nostram gloriosam et liberam!
:O Canada, tibi vigilamus;
:O Canada, tibi vigilamus.

*Multilinguismus

Categoria:Canada
Categoria:Hymni nationales
Stephanus Harper

thumb|Stephanus Harper
**Stephanus Iosephus Harper** (Toronti natus die 30 Aprilis anno 1959), alumnus universitatis Calgariensis, duo-et-vicesimus est minister primarius Canadae. Mense Ianuario 2006 in officium suum electus est cum Factione Conservativa, quam ducit, in comitiis popularibus pro camera communium praevaluit. Primus minister primarius conservativus est post duodecim annos dum factio Liberalis Canadam gubernabat.

Ex anno 2002, Harper legatus est in cameram communium pro circulo Calgariae Meridionalis-Occidentalis; prius erat legatus pro circulo Calgariae Occidentalis annis 1993-1997.

## Bibliographia 
* Behiels, Michael D. "Stephen Harper's Rise to Power." *American Review of Canadian Studies* vol. 40 no. 1 (2010) pp. 118–145
* Cody, Howard. "Minority Government in Canada: The Stephen Harper Experience." *American Review of Canadian Studies* vol. 38 no. 1 (2008) pp. 27–42
* Flanagan, Tom. (2009) ''Harper's Team: Behind the Scenes in the Conservative Rise to Power]''. 2a ed. Monte Regii: McGill-Queen's Press, 2009. ISBN 978-0-7735-3545-9 
* Martin, Lawrence. *Harperland: The Politics of Control.* Viking Canada (2010). ISBN 978-0-670-06517-2
* Richer, Andrew. "A Defense Renaissance? The Canadian Conservative Government and the Military." *American Review of Canadian Studies* vol. 43 no. 3 (2013) pp. 424–450

Categoria:Politici Canadae
Categoria:Gubernatores civitatum
Categoria:Nati 1959
Categoria:Homines vivi
Categoria:Alumni Universitatis Calgariensis
Veslingburen

thumb|Forum et ecclesia
thumb|left|Situs oppidi Veslingburenis
**Veslingburen** oppidum in paludosa parte Dithmarsiae ad septentriones vergentis situm est. Anno 1281. prima Veslingburenis mentio in diplomate facta est. Inde ab anno 1899. oppidum privilegio municipali praeditum est. Incolarum ad tria milia sunt.

## De origine et temporibus oppidi 
Veslingburen saeculo 9. aut antea in duobus tumulis maximo hominum labore congestis conditum est (qua de re cf. Plin. *hist.nat.* 16, 2–4), quorum unus, qui medio oppido situs erat, semel atque iterum altior est factus, donec saeculo 12. Veslingburen ad illum viarum forique ordinem excrevit, quem etiamnunc videmus. Ab altissima enim oppidi parte, ubi ad forum ecclesia sita est, viae praecipuae radiorum more extenduntur.
Inde ab anno 1625. coloni Veslingburenses nundinis octavo quoque die mercedes vendiderunt. Anno autem 1736. oppidum paene totum incendio deletum est. Inde ab anno 1883. Veslingburen cum Heida et Buesene oppidis vicinis ferrovia coniunctum est.

## De ecclesia Sancto Bartholomaeo dicata 
Aedificium maximum Veslingburenis pulcherrimumque ecclesia saeculo 12. Sancto Bartholomaeo consecrata est. Cui cum incendium anni 1736. nisi muris quibusdam relictis non pepercisset, ecclesia a Veslingburensibus Iohanne Georgio Schottio architecto annis 1737. et 1738. mira arte renovata est. Schottius enim a barociano genere aedificandi profectus templum perfecit, cuius in ea regione Germaniae nihil esse simile videretur. Quarum aedium turris bulbosa elegantissima trans campos vicinos longe lateque resplendet.

## Cives notitia digni 
* Adolphus Bartels, scriptor Iudaeis infensus
* Fridericus Hebbel, poeta
* Christianus Otho Mohr, ingeniarius stabiliter struendi peritus
* Helena Sander, vestimentorum et medicaminum faciei inventrix
* Maximus Pauly, vir sceleris bellici condemnatus castrisque ad captivos concludendos positis praefectus

## Nexus externi 
* Stadt Wesselburen
* Hebbel Museum in Wesselburen

Categoria:Urbes Slesvici et Holsatiae
Lepus

**Lepus** est genus mammalium familiae Leporidarum. Typus generis est  *Lepus timidus.*

## Species selectae 
[thumb|*[Lepus europaeus* ab Alberto Durero pictus]]
* *Lepus europaeus*
* *Lepus granatensis*
* *Lepus castroviejoi*
* *Lepus arcticus*

* Cuniculus
* Lepus (constellatio)
* Lepus paschalis
* Testudo et lepus

## Nexus externi 
Categoria:Genera animalium
!
Categoria:Taxa Linnaei
Categoria:Taxa 1758
Magnus Maximus

**Magnus Maximus** (natus circiter anno 335 – obiit die 28 Augusti 388) usurpator fuit.

Imperatore Valentiniano secundo a militibus suis in Britannia *Augustus* appellatus est. Valentinianus, cum Maximus in Galliam venisset, abiit Thessalonicam in caput Macedoniae ad imperatorem orientalem Theodosium; qui venit in Galliam et ibi Maximum necavit.

## Nexus externi 
300px|left|thumb|Solidus Magni Maximi

* De Magno Maximo in "*De Imperatoribus Romanis*" (pagina Anglice scripta a Walter E. Roberts)

Categoria:Mortui 388
Categoria:Imperatores Romani
Categoria:Consules
Categoria:Romani antiqui
Categoria:Nati 335
Universitas technologiae et scientiae Bidgostiensis

**Polytechnica Bidgostiensis** (Polonice *Politechnika Bydgoska im. Jana i Jędrzeja Śniadeckich*) est universitas in Bidgostia, urbe Poloniae, sita. Nomine "Vespertina schola ingeniaria" (*Wieczorowa Szkoła Inżynierska*) anno 1951 condita est. Plenum nomen hodiernum ad honorem Ioannis Śniadecki et Andreae Śniadecki datum est.

## Notae 
## Nexus externi 
* Pagina universitatis

Categoria:Universitates Poloniae
Categoria:Constituta 1951
Regina Caeli

[thumb|Tres Mariae ad [sepulcrum Iesu Christi. Opus Ludovici Ferdinandi Schnorr de Carolsfeld anno 1835 pictum.]]

**Regina caeli** est prex, qua tempore paschali oratur. Etiam Papa die Dominica ac aliis diebus festis inter tempus Paschale meridie a fenestra aedificii apostolici loco orationis *"Angelus Domini"* hanc precem recitat.

## Textus 
Verba huius orationis sunt:

:*Regina caeli, laetare, alleluia*.
:*Quia quem meruisti portare, alleluia.*
:*Resurrexit, sicut dixit, alleluia.*
:*Ora pro nobis Deum, alleluia.*
:*Gaude et laetare, Virgo Maria, alleluia.*
:*Quia surrexit Dominus vere, alleluia.*
:*Oremus. Deus, qui per resurrectionem Filii tui Domini nostri Iesu Christi mundum laetificare dignatus es: praesta, quaesumus, ut per eius Genetricem Virginem Mariam perpetuae capiamus gaudia vitae.*
:*Per eundem Christum Dominum nostrum. Amen.*

## Hymnus 
*Cantus Gregorianus
.]]

Categoria:Preces Christianae
Categoria:Hymni Christiani
Res inexplicata volans

[thumb|300px|Res Volans Ignota quae visa est anno [1990 in caelo Belgico. Recens (anno 2010) auctor photographematis palam fassus est in televisione Belgica se hanc rem suspensam cum filo invisibili fabricavisse cum materia plastica et quatuor lampadibus electricis. Igitur tam res quam photographema erant verae... sed res nullo modo ignota erat!]]

 (breviter ) Spectatores res fierique in caelis tuentur quam operam causas ratione nullo videri potent, praecipue discos parmasque. Post Bellum Orbis Terrarum Secundum, cura surrexit cum evolutione astronautico aeronauticoque. Collegium rectionis Civitatum Foederataruminquerentes in 1950 nonaginta centesimae inquerentes adspectatorum concurrisse rebus astronomicis meteorolocisque vel auplanigeris vel avis vel gasis calidis certiorem fecit. 

In medio 1960, scientiarum paucis parum adspectarum significari posse praesentia extraterrestrialis concludit. Mox cito valde in popule delectabat nam alium collegium CFA Aeris Exercitus hypothesis extraterrestialis firme negavit in 1968. Hodie cum extraterrestialis materia ficta vulgat.

## Notae 

* Roswell (Novum Mexicum)
* Vita extranea
* Patella volans

Categoria:Res mirae
Categoria:Res opinabiles
Categoria:Res volantes
Ragusa (discretiva)

**Ragusa** vel **Ragusia** potest:

*  **Ragusa (Croatia)** vel **Ragusium** (Croatice: *Dubrovnik*): urbs Dalmatiae et olim respublica
** Vide etiam Respublica Ragusina
* **Ragusia** vel **Ragusa (Italia)**: urbs Siciliae, caput provinciae Italiae
Myzethras

**Myzethras** vel **Mystras** (Graece ; Neograece Μυστράς) est urbs Laconiae, hodie ruinosa sed olim caput principatus Moreae et provinciae Byzantinae Peloponnesi.

thumb|200px|left|Arx et moenia Myzethrae a valle Laconiae visa
## Nexus externi
Categoria:Loci habitati Laconiae antiquae
Categoria:Imperium Byzantinum
Alanus Smithee

**Alanus Smithee** (Anglice: *Alan Smithee* aut *Allen Smithee* aut *Alan Smythee* aut *Adam Smithee*) erat commentum nomen moderatoribus cinematographicis qui homines scire verum nomen nolunt. Moderatores cinematographici saepe hoc nomine utebantur si regimen pelliculae amiserunt. Nomen in usu erat annis 1968 et 1999.

Categoria:Cinematographia
Categoria:Scriptores ficticii
Ragusium

300px|thumb|Prospectus in urbem

**Ragusium**  vel **Ragusa**  (Croatice: *Dubrovnik*; Italiane: *Ragusa / Ragusa di Dalmazia*) est Urbs Croatiae, in Dalmatia terra historica sita et caput Regionis Ragusinae-Narentinae. Incolunt urbem 42&thinsp;641 (ab anno 2011). Urbani *Ragusini* vel Lapida, *Lapad*,

## Notae 
* Ragusinam-Narentinam (*regionem*),
* Dalmatiam (*terram*),
* Rempublicam Ragusinam,
* Urbes Croatiae.

## Nexus externi 
* Pagina officialis  

## Pinacotheca 

Fasciculus:Dubrovnik grb.svg|Ragusii Insigne.
Fasciculus:St. Blaise - National Flag of the Ragusan Republic.png|Ragusii Vexillum.
Imago:Lokace-Dubrovnik.jpg|Collocatio finium municipii in regione Ragusina-Narentina.
Fasciculus:Welterbe.svg|UNESCO

!
Thomas II Sabaudiae

[thumb|Insignia [Sabaudia (domus regnatrix)|Sabaudiae]]

** Thomas II Sabaudiae ** (natus anno 1199 – obiit die 7 Februarii 1259) fuit in nomine consobrini eius Bonifaciii ab anno 1253 usque ad mortem Comitatus Sabaudici procurator, Augustae Praetoriae, Maurianae.

Categoria:Comites Sabaudiae
Categoria:Nati 1199
Categoria:Mortui 1259
Jaws (pellicula)

***Jaws*** (Anglice; Latine fere "Maxillae") est pellicula aperta anno 1975 et moderata a Stephanus Spielberg. Substructio pelliculae liber venditissimus scriptus a Petrus Benchley erat. Pellicula est de lamia terrente homines in litoribus Amity Insulae.

*Maxillae*, prima pellicula magna Stephani Spielberg,est pater pellicularum *blockbuster* (*Latine:* favorabilimarum); atque homines docti Americani Pellicularum Instituti eam inter  Centum celeberrimas pelliculas enumerant.

## Argumentum 
Martinus Brody, caput custodiarum, claudere Amity Insulae litus conatur ut viatores litorales ab impasta lamia eripiat. Litora autem patentia remanent ad pecuniam redigendam. Multis infensatis, Martinus venatorem et marinum biologum conducit ut lamiam venetur.

## Felicitas 
Primo pellicula in 409 cinemateis ostensa est, sed post in 675. Omnino $470,000,000 in tellore toto redegit, ergo summa pellicularum numero pecuniae erat. Summa duos annos erat, quoad Stella Bella IV anno 1977 ostensa est.

## Musica 
Pelliculae musica a Iohanne Williams scripta est. Carmen lamiae est perclarus commutatus inter sonos E et F#; postea multa carmina terrentia hunc commutatum usa sunt. Rumor dicit, Stephano carmine canto, Stephanum Iohannem risisse et dixisse "Num serius es?" 

Categoria:Stephanus Spielberg
Categoria:Centum celeberrimae pelliculae
Categoria:Pelliculae 1975
Categoria:Pelliculae Civitatum Foederatarum
Menecrates Ephesius

**Menecrates Ephesius** (Graece Μενεκράτης ὁ Ἐφέσιος), ab urbe Epheso nuncupatus, fuit poeta Graecus antiquus qui de apibus et de floribus cantavit et Aratum Solensem docuit. Ex opere eius nunc deperdito duas citationes et fragmentum unum habemus.

## Notae 

Categoria:Scriptores Anatoliae Graecoromanae
Categoria:Poetae didactici
Categoria:Scriptores de re rustica
Categoria:Auctores Graeci antiqui
Categoria:Nati millennio 1 a.C.n.
Categoria:Mortui millennio 1 a.C.n.
Bonifacius Sabaudiae

[right|thumb|200px|Vexillum [Sabaudia (domus regnatrix)|Sabaudiae]]

** Bonifacius Sabaudiae ** (natus die 1 Decembris 1244 – necatus est mense Iulii 1263) fuit ab anno 1253 usque ad mortem Comes Sabaudiae, Augustae Praetoriae, Maurianae, sed propter iuvenem aetatem Bonifacii comitatus procurator fuit usque ad annum 1259 consobrinus eius Thomas II. 

Cum Bonifacius sine heredibus obisset, patruus eius Petrus II comes factus est. 

## Nexus externus Francice 
* De Bonifacio in Archiviis Sabaudiae

Categoria:Comites Sabaudiae
Categoria:Nati 1244
Categoria:Mortui 1263
Ioannes Theuninck

**Ioannes Theuninck** (natus Sonnebecae (Flandria Occidentalis) die 7 Iunii 1954) est pictor et poeta Belgicus.

## Nexus externi 
* Primum bellum mundanum 
* Stalag XB 
* Holocaustus 

Categoria:Nati 1954
Categoria:Homines vivi
Categoria:Auctores Francogallici
Categoria:Pictores
Categoria:Poetae Belgicae
Categoria:Scriptores Belgicae
Amadeus IV Sabaudiae

[right|thumb|200px|Vexillum [Sabaudia (domus regnatrix)|Sabaudiae]]

** Amadeus IV Sabaudiae ** (natus anno 1197 – obiit in Montmélian die 24 Iunii aut 13 Iulii 1254) fuit ab anno 1233 usque ad mortem Comes Sabaudiae, Augustae Praetoriae, Maurianae. 

## Nexus externus Francice 
* De Amadeo IV in Archiviis Sabaudiae

Categoria:Comites Sabaudiae
Categoria:Nati 1197
Categoria:Mortui 1254
Henricus Petrus Berlage

thumb|160px|right|**Henricus Petrus Berlage**

**Henricus Petrus Berlage** (natus Amstelodami die 21 Februarii 1856 - obiit Hagae die 12 Augusti 1934) fuit praeclarus architectus Batavus.

Categoria:Incolae Nederlandiae
Categoria:Architecti Nederlandiae
Categoria:Nati 1856
Categoria:Mortui 1934
Thomas I (comes Sabaudiae)

** Thomas I Sabaudiae ** (natus die 20 Maii 1178 apud castrum Carbonarae (Italice *Castello di Carbonaia*) in municipio quod hodie Aquabella appellatur (Francice *Aiguebelle*) – obiit in Moncalieri die 1 Martii 1233), filius Humberti III Sabaudiae, fuit ab anno 1189 usque ad mortem Comes Sabaudiae, Augustae Praetoriae, Maurianae. 

## Nexus externi 
* De Thoma I in Archiviis Sabaudiae

Categoria:Comites Sabaudiae
Categoria:Nati 1178
Categoria:Mortui 1233
Catechismus Catholicae Ecclesiae

[thumb|[Pastor bonus, insigne Catechismi, a lapide sepulcrali in Cometerio Domitillae Romae sito sumptum est.]]
**Catechismus Catholicae Ecclesiae** dicitur liber ille post Concilium Vaticanum Secundum perfectus, qui ratione et ordine exponit totum doctrinae Ecclesiae Catholicae corpus. Constitutio Apostolica Fidei Depositum (1992) propositium operis sic definit: 
:*Catechismus fideliter quidem atque disposite exhibere debet doctrinam Bibliorum Sacrorum vivaeque in Ecclesia Traditionis, authentici Magisterii pariterque spiritualis hereditatis Patrum, sanctorum sanctarumque Ecclesiae, quo melius christiana mysteria cognoscantur atque fides populi Dei reficiatur. Aptam oportet instituat rationem declarationum doctrinae, quam Sanctus Spiritus per saeculorum decursum Ecclesiae suae suggessit. Oportet insuper auxilio sit in collustrandis rerum novis condicionibus lumine fidei quaestionibusque quae nondum proposita sunt praeterita aetate*.

## Historia 
Postquam primus catechismus saeculo octavo ab Alcuino, philosopho et theologo Anglico, conscriptus est, multi alii simili modo fidem ecclesiae explicare conati sunt. Tempore reformationis Martinus Lutherus anno 1529 primo parvum catechismum pro populo, quem *Enchiridion* nominavit, postea catechismum maiorem, qui theologis et parochis serviretur, confecit. Quo instigatus Petrus Canisius anno 1555 catechismum nomine *Summa doctrinae christianae* publicavit, qui mox imprimis in scholis in usu erat. Anno 1566 demum Catechismus Romanus iussu Concilii Tridentini promulgatus est potissimum parochis adiuvandis destinatus. Qui et in multas linguas vernaculas versus est. Multi alii catechismi postea ad varios usus editi sunt.

Novus catechismus Catholicae Ecclesiae post Concilium Vaticanum Secundum ab anno 1986 a collegio paratus est, cuius praeses fuit cardinalis Iosephus Aloisius Ratzinger, qui postea nomine Benedictus XVI papa factus est. Haec editio a papa Ioanne Paulo II per costitutionem apostolicam *Fidei Depositum* die 11 Octobris 1992 et definite die 15 Augusti 1997 Epistola Apostolica *Laetamur Magnopere* promulgata est.

## Notae 
## Nexus externi 
* Catechismus Catholicae Ecclesiae (Latine)
* Schönborn, Christoph (die 31 Decembris 2022)."Benedict XVI: 'Father of Catechism of the Catholic Church'" (Vatican News. Visum die 07. Decembris 2022).

Categoria:Documenta Ecclesiae Catholicae
Humbertus III (comes Sabaudiae)

** Humbertus III Sabaudiae ** (natus die 4 Augusti 1136 – obiit die 4 Martii 1189), filius Amadei III Sabaudiae, fuit ab anno 1148 usque ad mortem Comes Sabaudiae, Augustae Praetoriae, Maurianae. 

Ecclesia Catholica eum beatum putat.

## Nexus externi 
* [De Humberto III in Archiviis Sabaudiae Francogallice(https://la.wikipedia.org/wiki/Francogallice)]
* [De Humberto in paginis beatis dicatis Italiane(https://la.wikipedia.org/wiki/Lingua_Italiana)]

Categoria:Comites Sabaudiae
Categoria:Beati
Categoria:Nati 1136
Categoria:Mortui 1189
Sonnebeca

**Sonnebeca** sive **Zonnebecka** (Flandrice *Zonnebeke*) est commune Belgiae 11&thinsp;836 incolarum. 

## Cives praecipui 
*Ioannes Theuninck, pictor et poeta, natus die 7 Iunii 1954.

* Communia Flandriae
## Notae 

Categoria:Urbes Flandriae
Thomas Wolseius

**Thomas Wolseius** seu **Wolsa** sive **Vulsaeus**, vulgo *Thomas Wolsey* (natus circa annum 1475; mortuus 28 Novembris 1530) fuit capellanus Henrici VII, Regis Angliae, et deinde tempore Henrici VIII cardinalis Ecclesiae Catholicae et rerum politicarum usu peritissimus.

## Vita 
Gippevici natus est inter annos 1471 et 1475. Anno 1497, iam gradu magistri artium dignatus, electus est socius collegii Magdalenae apud Oxonienses; presbyter die 10 Martii 1498 ordinatus est. Ab anno 1509 fuit decanus Lincolniensis, eleemosynarius regalis et Conciliarius privatus (anno 1514 Thomam Morum in officium famuli accepit). Ab anno 1515 archiepiscopus Eboracensis et dominus Cancellarius regni Angliae meruit; die 10 Septembris 1515 Leo X papa cardinalem eum instituit, et anno 1518 legatum pontificalem. Bona ordinum monasticorum proscribebat; pontificatum etiam petivit. Inter annos 1518 et 1522 iussu papae episcopatum Bathoniensem et Wellensem in commendam tenuit; inter annos 1523 et 1529 Dunelmensem, sed ab hoc anno Wintoniensem, quem usque ad diem 17 Februarii 1530 retinuit.

Anno 1525 "Collegium Cardinalis" apud Oxonienses condidit; hoc collegium hodie, nomine posteriori "Aedes Christi", maiorem et divitiorem omnium Universitatis Oxoniensis collegiorum esse confitetur. Anno 1528 Scholam Regiam Gippevicensem in urbe natali reconstituit.

Anno fere 1529 haesitationes et tergiversationes Wolseii, qui papam offendere noluit, inimicitiam Henrici regis in se vertit. Anno exeunte Anna Bolena regem suasit ut contra Thomam Wolseium mandaret. Ex officio cancellarii dimissus est et bonorum suorum privatus, inter quae aedem episcoporum Londiniensem, nomine placeam Eboracensem, quem Henricus in palatium regium convertit loco veteris palatii Westmonasteriensis. Die 29 Novembris 1530 Wolseius, quo tempore in Turrem Londiniensem incarcerandus advehebatur, ob infirmitates apud abbatiam Leicestriensem mortuus est.

Paelecem Ioannam Larke usque ad annum fere 1519 tenuit, e qua genuit filium Thomam filiamque Dorotheam Wynter.

[thumb|left|[Thomae Wolsei effigies (Sampson)|Thomae Wolsei effigies a Sampsone pictore anno 1610 confecta (Aedes Christi apud Oxonienses)]]

## Fontes 
* Georgius Cavendish, *Thomas Wolsey, Late Cardinall, his Lyffe and Deathe* (vita ante annum 1558 composita)

* Campus Panni Aurei
* *Ordinances for the Household* (1526)
* Epulum a Thoma Wolseio celebratum (1526)

## Notae 

## Nexus externi 
* "Wolsey, Thomas (1471/1475-1530)" apud *The Cardinals of the Holy Roman Church* 
* 

## Bibliographia 
* 

Categoria:Politici Angliae
Categoria:Socii collegiorum Oxoniensium
Categoria:Archiepiscopi Eboracenses
Categoria:Cardinales
Categoria:Domini Cancellarii Anglici et Britannici
Categoria:Episcopi Bathonienses et Wellenses
Categoria:Episcopi Dunelmenses
Categoria:Legati pontificales
Categoria:Mortui 1530
Categoria:Nati saeculo 15
Categoria:Henricus VIII
!
Isabella II (regina Hispaniae)

**Isabella II Hispaniae** (Hispanice *Isabel II de Borbón*, nata die 10 Octobris 1830 a Madrid - obiit Lutetiae die 10 Aprilis 1904) fuit regina Hispaniae a die 29 Septembris 1833 usque ad mensem Septembris 1868 cum e Hispania fugire debuit. Filia Regis Ferdinandus VII Hispanorum. Patre defuncto Isabella sub autoritate Matris regnavit. Fuit matris Regis Alphonsus XII.
[thumb|left|200px|Isabella II Hispaniae a [Fridericus de Madrazo|Friderico de Madrazo]]
[thumb|center|777px|Celebratio festi Isabellae Reginae II Hispaniae in [Saigon die 17 ian. 1863.]]
## Nexus externi 
* [Pagina officialis Coronae Hispanicae (Hispanice(https://la.wikipedia.org/wiki/Hispanice))]

Categoria:Reges Hispaniae
Categoria:Burbonii
Categoria:Nati 1830
Categoria:Mortui 1904
Categoria:Mulieres
Hermes

thumbnail|Simulacrum Romanum ex origine Graeca
**Hermes** (Graece Ἑρμῆς; Latine *Mercurius*) in mythologia Graeca est nuntius legatusque deorum et ipse deus mercatorum, furum, oratorum, nuntiorum. Dios Maiaeque filius est, qui gigantem Argum necavit; adest in carminibus Homeri, et filium nomine Daphnim habet. Aetate proximus a postremo est deorum dearumque Olympicorum. Hermes etiam finium transituumque est deus. Celer, agilis, callidus inter orbes divorum et mortalium libere movetur.

## Notae
## Bibliographica 
*Commentarium de Herma ex Encyclopaedia Britannica
Categoria:Dei mortis
Categoria:Mythologia Graeca
!
Amadeus I (rex Hispaniae)

**Amadeus I (rex Hispaniae)** (natus Taurini, Italia die 30 Maii 1845 - ibidem obiit die 18 Ianuarii 1890), filius regis Italiae Victorii Emanuelis II fuit rex Hispaniae a die 16 Novembris 1870 usque ad diem 11 Februarii 1873, cum prima res publica Hispaniae promulgata est.

## Nexus externi 
* [Pagina officialis Coronae Hispanicae (Hispanice(https://la.wikipedia.org/wiki/Hispanice))]

Categoria:Domus Sabaudiana
Categoria:Reges Hispaniae
Categoria:Nati 1845
Categoria:Mortui 1890
Philippus III (rex Hispaniae)

** Philippus III **,  Hispanice *Felipe III* ( natus  Matriti die 14 Aprilis 1578 - ibidem obiit die 31 Martii 1621) fuit rex Hispaniae  et Lusitaniae (ut ** Philippus II**, in Lusitanice: *Filipe II*) an anno 1598 usque ad  mortem.

Anno 1609 Philippus mauros expellit ex Hispania et cum rebellibus batavis indutias accepit.

## Nexus externi 
* Pagina officialis Coronae Hispanicae 

Categoria:Reges Hispaniae
Categoria:Habsburgum
Categoria:Duces Burgundiae
Categoria:Nati 1578
Categoria:Mortui 1621
Amadeus III (comes Sabaudiae)

** Amadeus III Sabaudiae**, qui dicitur cruce signatus, (natus anno 1087 aut 1095 – obiit Nicosiae die 30 Augusti 1148), filius Humberti II Sabaudiae, fuit ab anno 1103 usque ad mortem Comes Sabaudiae, Augustae Praetoriae, Maurianae. 

## Nexus externus Francice 
* De Amadeo III in Archiviis Sabaudiae

Categoria:Comites Sabaudiae
Categoria:Mortui 1148
Categoria:Nati 1092
Helena Sander

**Helena Sander** (Theodisce Jil Sander) Veslingburene die 27 Novembris 1943 nata vestimentorum creatrix et medicaminum faciei inventrix Germana est. Habitat autem Hamburgi. Quae per totum orbem terrarum admiratione afficitur propter vestimentorum suorum simplicitatem munditias elegantiam. Quamobrem cognomine hilari *regina* etiam *minoris* (vel anglice *queen of less*) et *regina lanae Casmiricae* (vel anglice *Kashmir queen*) appellata est.
## Species et odores Helenasanderiani 
Constat Helenam Sander his pro mulieribus imprimis vestimenta creavisse idonea, quae virorum exemplum secutae negotiis gerendis operam dant. Ideo ei bracae magnopere placent ad corpus muliebre adaptatae, pallia anglica levia simpliciaque, camisia alba. Ab ornamentis autem omnibus abhorret. Ne colorum quidem varietate delectatur. Inde ab anno 1978. medicamina etiam faciei creare coepit, quae ut mulieres emerent, suo ipsa vultu ubique hortata est.

## pictura 
* Jil Sander, 1991
*Jil Sander at fashionmodeldirectory.com (en)
* Jil Sander, 2004 et Jil (Francois Berthoud)

Categoria:Nati 1943
Categoria:Homines vivi
Categoria:Ornatores
Categoria:Incolae Germaniae
Categoria:Mulieres
Castra carceralia

[thumb|upright=1.4|Osviecimianorum castrorum carceralium [porta, qua ad recentiorem castrorum partem aditus est. Quae pars Theodisce *Birkenau* appellata est.]]
[thumb|upright=1.2|In titulis supra portis nonnullorum castrorum haec verba per *ironiam* inscripta erant: *[Arbeit macht frei* ('labor liberat'). Hac in imagine porta videri potest, qua in vetustiorem partem carceralium Osviecimianorum intras. Hoc imaginis aedificium pars carceralium fuit quae iam aetate Francisci Iosephi eius nominis primi aedificata erant.]]
[thumb|upright=1|In castris ad [Vimarium positis nomine *Buchenwald* ('Fagorum silva') titulus fuit *Jedem das Seine* ('suum cuique').]]
**Castra carceralia** sunt ergastula in unum cogendis, concludendis, custodiendis captivis, qui, quamvis nullius sceleris damnati aut accusati sint, aut propter originem suam aut propter fidem suam vel quod aliter de re publica sentiunt quam illi penes quos summa potestas est, odio habentur. 

Quae cum quasi ad iniuriae exemplum maximae saeculo XIX semel atque iterum in diversis mundi partibus instituta essent, tamen numquam generi humano maiorem incusserunt terrorem quam cum tempore belli per totum orbem terrarum gesti alterius a Germanis per Europam disponerentur, ut cum zigani, homosexuales, et homines debiles tum Iudaei illuc coacti labore debilitarentur et catervatim extinguerentur. Quorum omnium notissima illa carceralia Ausviciana sunt, in quibus ad decies centena milia hominum per cruciatus esse necatos veri simile est.
 
Carceralibus similia castra Russice breviter gulagia et GULAG appellata Iosepho Stalin auctore non tam ad homines interficiendos quam ad vires et labores eorum exhauriendos excogitata sunt, quamvis mediis saeculi vicensimi decenniis et in illis ingens captivorum multitudo mortem obierit.

Nomen "castrorum carceralium" primo in usu erat apud Anglos qui in bello Boerico captivos et cives Boericos ibi coegerunt.

## Pelliculae 
* *Kapò*
* *La vita è bella*
* *Train de vie*
* ''Sophie's Choice*
* *Zyklon B''

## Notae 
## Nexus externi 
Categoria:Antisemitismus
Categoria:Castra carceralia
Categoria:Fascismus in Germania
Apollinarius Mabini

thumb|right|Apollinarius Mabini

**Apollinarius Mabini**, vulgo **Apolinario Mabini y Maranan** (natus 23 Iulii 1864 Talagae in provincia Batangarum insularum Philippinarum - mortuus Manilae 13 Maii 1903) fuit propugnator et unus e principibus rerum novarum Philippinarum. Constitutionem quoque scripsit novae rei publicae quae breviter vigebat (inter annos 1898 et 1899).

Primo sacerdos fieri voluit, sed postea mentem mutavit, pauperes defendere desiderans. Titulum quoque professoris linguae Latinae adeptus est. Deinde Universitatis Sancti Tomae discipulus fuit ut iurisconsultus fieret, quod evenit anno 1894. Anno 1896, paralysi infantili (poliomyeliti) adflictus est. Quamobrem postea *Ille sublimus paralyticus* appellatus est. Societatis nomine "La Liga Filipina" quoque membrum fuit. Postea officio primi ministri et ministri rerum alienarum functus est sub Aguinaldo.

Cholera adflictus die 13 Maii 1903 Manilae obiit.

## Nexus externos 
* De Apollinario Mabini 

Categoria:Politici Philippinarum
Categoria:Nati 1864
Categoria:Mortui 1903
Categoria:Professores rerum Classicarum
Categoria:Francomurarii
Antisemitismus

thumb
**Antisemitismus** ratio et cogitandi et agendi eorum est, qui populo Iudaeorum et religioni Mosaicae toti sine ulla distinctione hominum singulorum infensi sunt.

Antisemitismi certa indicia sunt,
* siquis Iudaeos vultu, specie, moribus inter se similes esse affirmat,
* siquis Iudaeos omnes divites avarosque existimat,
* siquis Iudaeos in dominationem totius mundi conspirasse opinatur.

## De historia antisemitismi 
[thumb|Imago mediaevalis Iudaeorum, qui notam ferre coacti sunt. Huius iniuriae ad exemplum bello per totum orbem terrarum gesto altero in Europa occupata Iudaei [stella Davidica notati sunt.]]
Iudaeos odio quodam inveterato multi persecuti sunt homines, quo commoverentur, ut contumeliis eos afficerent, insidias eis pararent, eos opprimerent et in tumultu etiam occiderent. Quas iniurias Iudaei temporibus antiquis, cum in Palaestina sedes haberent, et medio quod dicitur aevo per Europam dispersi perpessi sunt.

Nostris autem temporibus inde a saeculo 19 praeceptores antisemitismi nationem atque sanguinem quendam Iudaicum per totum orbem terrarum emanatum esse docuerunt, ex quo, qui nati essent, his populis, quibus immixti vitam degerent, maxima afferrent detrimenta. Qua ex doctrina ortus est antisemitismus ille perniciosus, quo saevientes bello per totum orbem terrarum gesto altero Germani conati sunt, ut Iudaeos omnes exstirparent.

Ne his quidem diebus antisemitismo penitus evulso admodum multi praesertim inter Musulmanos sunt, qui rei publicae Israel infensi *antizionistas* se professi Iudaeos in hoc reprehendere pergant, quod ubique in omnibus negotiis, mercimoniis, civitatibus, litteris plurimum possent. Qua de causa constat antisemitismo eorum etiam animos ali, qui Dei Optimi Maximi nomine abutuntur, ut caedes a se optimo iure committi affirment.

Anno 1962 Demetrius Szostakowicz antisemitismum, quoad in populo Russico vigeret, Symphonia illa XIII ad versus Eugenii Ievtuszenko composita reprehendit, quae inscripta est "*Babi Yar*".

*Accusatio sanguinis
*Belli scelus
*Bruno Schulz
*Eugenica
*Grex exosus
*Humani generis unitas
*Nazismus
*Nox crystallorum
**Oremus et pro Iudaeis*
*Phyletismus
*Scelus odio commissum
*Soa

## Notae 

## Nexus externi
* Anti-Defamation League Report on International Anti-Semitism 
* *International Institute for Education and Research on Antisemitism* 

!
Categoria:Historia
Categoria:Ideologia
Categoria:Iudaei
Lingua Latina zoologica

**Lingua Latina** aevi moderni a zoologis adaptatus est in usu scientiae, et praecipue ad novas species describendas.

*Binomen
*Index nominum zoologorum

## Nexus externi 
*International Code of Zoological Nomenclature
**vide etiam International Code of Zoological Nomenclature (Vicipaedia Anglica)

Categoria:Linguae Latinae speciales
Categoria:Zoologia
Reges Belgarum

thumb|Vexillum regum Belgarum
[thumb|Domus regalis [Bruxellae|Bruxellarum]]

**Reges Belgarum** et alii duces civitatis Belgicae fuerunt:

:: *rectio temporaria (26 Septembris 1830 – 25 Februarii 1831)*
:: *Erasmus Ludovicus Surlet de Chokier (procurator regni; 25 Februarii 1831 – 21 Iulii 1831)*
* Leopoldus I (21 Iulii 1831 – 10 Decembris 1865)
:: *consilium ministrorum (interregnum; 10 Decembris 1865 – 17 Decembris 1865)*
* Leopoldus II (17 Decembris 1865 – 17 Decembris 1909)
:: *consilium ministrorum (interregnum; 17 Decembris 1909 – 23 Decembris 1909)*
* Albertus I (23 Decembris 1909 – 17 Februarii 1934)
:: *consilium ministrorum (interregnum; 17 Februarii 1934 – 23 Februarii 1934)*
* Leopoldus III (23 Februarii 1934 – 28 Maii 1940)
:: *consilium ministrorum (rege incapaci; 28 Maii 1940 – 21 Septembris 1944)*
:: *Carolus Theodorus (procurator regni; 21 Septembris 1944 – 20 Iulii 1950)
* Leopoldus III (iterum; 20 Iulii 1950 – 11 Augusti 1950 (abdicatio die 16 Iulii 1951))
:: *Baldovinus  ("princeps regalis" cum potestate procuratoris regni; 11 Augusti 1950 – 17 Iulii 1951)*
* Baldovinus (17 Iulii 1951 – 3 Aprilis 1990)
:: *consilium ministrorum (cum rex incapax haberetur; 3 Aprilis 1990 – 5 Aprilis 1990)*
* Baldovinus (iterum; 5 Aprilis 1990 – 31 Iulii 1993)
:: *consilium ministrorum (interregnum; 31 Iulii 1993 – 9 Augusti 1993)''
* Albertus II (9 Augusti 1993 - 21 Iulii 2013 (abdicatio))

Praesens rex Belgarum est:
* Philippus (a die 21 Iulii 2013)

## Notae 
## Nexus externi 
* Situs interretialis monarchiae Belgicae

## Bibliographia 
* Christianus Behrendt et Martinus Vrancken, "L'article 93 de la Constitution belge et l'impossibilité de régner du roi : une disposition dépassée par son histoire", in ''L'Europe au présent ! Liber amicorum Melchior Wathelet'', Bruxellis, 2018.

Belgarum reges
+
Lingua Latina botanica

**Lingua Latina** aevi hodierni a botanicis in usum scientificum asciscitur, et praecipue ad nova taxa describenda usque adhuc obligata est. Haec lingua a Carolo Linnaeo multisque aliis eruditis usitata a lingua Latina antiqua, et vocabulis et grammatica, discrepat.

* Binomen
* Index nominum botanistarum et mycologorum 
* Lingua Neolatina

## Bibliographia 
* Eckel, P. M. 2011- . *A Grammatical Dictionary of Botanical Latin.* Missouri Botanical Garden
* Manara, Bruno. 1992. Some Considerations on Latin Geographical Epithets in Binomials. *Taxon* 41 (3): 524–528. [Adiectiva a nominibus locorum facta.]
* Stearn, William T. 1983. *Botanical Latin: History, Grammar, Syntax, Terminology and Vocabulary.* 3a editio. Londinii: David & Charles.

## Nexus externi 
* International Code of Botanical Nomenclature 2006 (Codex Vindobonensis), apud ibot.sav.sk
** International Code of Botanical Nomenclature 2000, apud www.bgbm.fu-berlin.de
** Vide etiam International Code of Botanical Nomenclature apud Vicipaediam Anglicam
* J.P. Euzéby: List of Prokaryotic names with Standing in Nomenclature, cum etymologiis, apud www.bacterio.cict.fr

Categoria:Botanica
Categoria:Linguae Latinae speciales
Lingua Latina apothecariorum

**Lingua Latina** mediaevalis et hodierna ab apothecariis medicisque adaptatus est ad regimina praescribenda et ad pharmaca componenda.

*Medicamentum pharmaceuticum
*Nomen triviale

## Bibliographia 
*Ince, Joseph. 1898. *The Latin grammar of pharmacy.* Londini: Baillière, Tindall & Cox.

Categoria:Linguae Latinae speciales
Categoria:Medicamenta
Categoria:Pharmacologia
Albertus II (rex Belgarum)

[thumb|upright=1.25|Albertus II anno [2010]]

**Albertus II** (natus *Albertus Felix Humbertus Theodorus Christianus Eugenius Maria* Bruxellis die 6 Iunii 1934) fuit a die 9 Augusti 1993 usque ad diem 21 Iulii 2013 Belgiae rex. 

Die 9 Augusti 1993 Albertus fratri suo Baldovino I successit. Die 3 Iulii 2013 Albertus, ad annum nativitatis septuagesimum et nonum adeuns, abdicationem suam praenuntiavit. Successor a die 21 Iulii huius anni est filius Philippus.

Die 2 Iulii 1959 Albertus Paulam Ruffo Calabriae nobilis familiae Italicae in matrimonium duxit. Tres liberos genuerunt:
* Philippum, (natum 15 Aprilis 1960).
* Astridam, (natam 5 Iunii 1962).
* Laurentium, (natum 19 Octobris 1963).

Die 27 Ianuarii 2020 Albertus post examen ADN agnovit Delphinam Boël etiam filiam suam esse.

## Bibliographia 
* "König Albert II. dankt ab" in *Neue Zürcher Zeitung* (3 Iulii 2013)
* Daniel Boffey, "Former Belgian king ordered to take DNA test to disprove love child claims" in *The Guardian* (5 Novembris 2018)

## Nexus externi 
* Vita apud situm monarchiae Belgicae 

Categoria:Reges Belgicae
Categoria:Nati 1934
Categoria:Homines vivi
Gulielmus Wieben

[thumb|Gulielmus Wieben anno [2010]]
**Gulielmus Wieben**, (die 2 Iunii 1935 Hennstadii in vico Dithmarsiae natus est, die 13 Iunii 2019 in Hamburgo mortuus), praeco televisionarius, histrio, scriptor ab anno 1972. ad annum 1998 nuntios cottidianos celeberrimos televisionis Germanicae rettulit. Qui nuntii vulgo *Tagesschau* quasi *Conspectus diei* appellati a programmate primo vel potius vetustissimo stationum televisionariarum Germaniae (breviter *ARD*) emittuntur. Gulielmus Wieben itaque aliquot annos in Germania eorum, quos qui Anglice loquuntur *viros anchoraticos* appellant, princeps erat.

## De vita Gulielmi Wieben 
Gulielmus ruri natus a puero lingua Saxonica locutus adulescens Berolini in schola histrionum in honorem Maximi Reinhardt nominata arte histrionica institutus primum Bremae praeco radiophonicus erat. Mox autem Hamburgum ad *Conspectum diei* avocatus anno 1974. die undetricesimo mensis Iunii primum nuntios televisionarios recitavit. Anno 1983 vir elegantissimus praemio affectus est, ut quo eodem anno nemo pulchriores cincturas circa collum ligasset. Tum maxima iam celebritate affectus anno 1985. in carmen *Jeanny* inscriptum, quo carmine Falco cantator Austriacus de puella voluptatis causa occisa cecinit, nuntios fictivos inseruit. Inde ab anno 1998. Wieben senex otiosus libros Saxonicos componere et ex suis aliorumque operibus Saxonicis publice recitare solet. Nuper ab actrice Hamburgica Inga Meysel patefactum est Gulielmum Wieben inter pedicones esse numerandum, cum *Equidem* inquit *amicos nisi molles non habeo. Quae cum Gulielmo Wieben libenter itinera facere soleo!*

## Bibliographia 
* Klaus Raab, "Zum Tod von Wilhelm Wieben: In allen Wohnzimmern zu Hause" in *Der Spiegel* (13 Iunii 2019)

## Nexus externi 
* Dorit Koch, "Kein Schnee von gestern: Wilhelm Wieben wird 70" (2 Iunii 2005) apud *NTV*

Categoria:Actores Germaniae
Categoria:Commentatores televisionis
Categoria:Homosexualitas
Categoria:Auctores Saxonici
Humbertus II (comes Sabaudiae)

** Humbertus II Sabaudiae ** (natus anno 1065 – obiit die 14 Octobris 1103), filius Amadei II Sabaudiae, fuit ab anno 1080 usque ad mortem sextus Comes Sabaudiae, Augustae Praetoriae, Maurianae. 

## Nexus externus 
* [De Humberto II in Archiviis Sabaudiae Francice(https://la.wikipedia.org/wiki/Francice)]

Categoria:Comites Sabaudiae
Categoria:Nati 1065
Categoria:Mortui 1103
Amadeus II (comes Sabaudiae)

** Amadeus II Sabaudiae** (natus anno 1046 – obiit die 26 Ianuarii 1080), ultimus filius Oddonis Sabaudiae, fuit ab anno 1078 usque ad mortem Comes Sabaudiae, Augustae Praetoriae, Maurianae. 

## Nexus externus Francice 
* De Amadeo II in Archiviis Sabaudiae

Categoria:Comites Sabaudiae
Categoria:Nati 1046
Categoria:Mortui 1080
Oddo (comes Sabaudiae)

** Oddo Sabaudiae** (natus circiter inter annos 1010 / 1020 – obiit inter annos 1056/ 1060), secundus filius Humberti I Sabaudiae, fuit post mortem fratris eius Amadei I Sabaudiae annum 1051 usque ad mortem eius Comes Sabaudiae, Augustae Praetoriae, Maurianae. 

## Bibliographia 
* RENAUX (C.) : «Le marquis Odon I, fils d’Humbert I» in Mémoires de l’Académie de Savoie. 4° série, XI, 1909. 

## Nexus externi 
* De Oddonis in Archiviis Sabaudiae

Categoria:Comites Sabaudiae
Categoria:Nati saeculo 11
Categoria:Mortui 1060
Petrus I Sabaudiae

thumb|Nummus Petri I Sabaudiae

**Petrus I Sabaudiae** (natus circiter annum 1048; mortuus die 9 Iulii 1078), filius Oddonis Sabaudiae, fuit post mortem patris, anno 1057 usque ad mortem Comes Sabaudiae, Augustae Praetoriae, Maurianae; sed vere dux Comitatus fuit mater Adelaide, quae procuratrix ducatus erat. 

## Nexus externus 
* De Petro in Archiviis Sabaudiae

Categoria:Nati saeculo 11
Categoria:Mortui 1078
Categoria:Comites Sabaudiae
Binomen

**Binomen** aut **nomen binominale** est appellatio speciei in lingua Latina botanica aut zoologica aut bacteriologica. Secundum regulas harum linguarum, speciei appellatio vocabula duo habet, primum quod nomen generis, secundum quod epitheton speciei est. Sunt tres nomenclaturae; ICN/ICBN pro plantis, fungis, et algis, atque ICZN pro animalibus, atque ICSP pro bacteria archaeaque. Nomen unius speciei constatur e nomine generis et ex epithete specificum. 

Nomine botanico aut mycologico addendum est nomen abbreviatum auctoris (vide Nomina abbreviata botanistarum et mycologorum); nomine zoologico addendum est nomen plenum auctoris (vide Index nominum zoologorum) et annum inventionis. 

## Notae 
* Classificatio biologica
* Lingua Latina botanica
* Lingua Latina zoologica
* Nomen systematicum
* Ordinatio Regni Mineralium secundum Linnaeum
* Systema taxinomicum Linnaeanum
* Terminus technicus

## Nexus externi 
* International Code of Botanical Nomenclature
* International Code of Zoological Nomenclature
* Systema integrum taxinomiae ITIS

Categoria:Linguae Latinae speciales
Categoria:Taxinomia Linnaeana
Luconia

230px|thumb|Insula Luconia
**Luconia** vel **Lucio** est maxima insula Philippinarum et moderna etiam collecta insula cognomine aut ut magna regio numerat quae cum Visaya et Mindanao componit Philippinas. In hac insula, caput Philippinarum sita est, Manila. Luconiae collectae insulae, Luconia (insula cognomine), Palawan, Catanduanes, Marinduque, Masbate, Romblon, Mindoro sunt. 

## Notae 
* Baybayin

## Nexus externi 
* Charta

Categoria:Insulae Philippinarum
Mons Cantabricus

thumb|175px|Mons Cantabricus in Hispania.

**Mons Cantabricus** est mons Hispanus qui Castellam ab Asturiis et Cantabria separat. Mons est septentrionalis Mediae Planitiei Hispanicae finis. Summus mons est Turris Cerredus (2648 m) altitudine.

## Nexus externus 
Categoria:Geographia Hispaniae
Categoria:Cantabria
Categoria:Montes Europae
Amadeus I (comes Sabaudiae)

**Amadeus I Sabaudiae** (natus circa annum 1016; mortuus anno 1051) fuit a circiter annum 1047–1048 usque ad mortem Comes Sabaudiae, Augustae Praetoriae, Maurianae. 

## Nexus externus 
* De Amadeo I in Archiviis Sabaudiae

Categoria:Mortui 1051
Categoria:Nati saeculo 11
Categoria:Comites Sabaudiae
Mons Carpetanus

thumbnail|250px|Scopulus Larae, in monte Carpetano
**Mons Carpetanus** sive olim **Iuga Carpetana** et **Iugum Dorii** (Hispanice *Sistema Central*, 'media iuga') est mons Hispanicus qui planitiam Hispanicam dividet. Summus mons est Scopulus Larae (vulgo *Peñalara*), 2430 m. altitudine.

Mons Carpetanus aevo tertiario surrexit, cum media planitia ob motus tectonicos fracta est.

Lozzoya Flumen hoc in monte oritur.

*Imus Gebeltaric

## Notae
Categoria:Geographia Hispaniae
Categoria:Montes Europae
Leucopetra

[thumb|[Novalis domus]]

**Leucopetra**  est urbs circiter 30 000 incolarum Saxoniae et Anhaltini, in Germania media ad ripas Salae sita.

## Homines noti 
*Erdmann Neumeister, poeta et theologus 
*Novalis, poeta romanticus (anno 1801 hic obiit)

*Gymnasium Illustre Augusteum

## Notae 
## Nexus externi 
*Leucopetra Urbis pagina domestica officialis

Categoria:Urbes Saxoniae-Anhaltini
Hiberus

thumb|upright=0.8|Ebro.
**Hiberus** aut **Oleum Flumen** (Hispanice: *Ebro*, e nomine Graeco Antiquo Ἴβηρ) est magnum flumen Hispaniae, quod in Mare Mediterraneum aquas vertit. A Cantabria ad Cataloniam, per Vasconiam, Rivogiam, Navarram, atque Aragoniam fluit.

Urbes Caesaraugusta et Dertosa ad ripas Hiberi sunt. Aragonius et Gallicus aquas in Hiberum vertunt.
thumb|upright=0.6|left|Cursus Hiberi.

* Hydrographia Hispanica
* Xota

## Notae 
Categoria:Flumina Mediterranea Hispaniae
Apsyrtus (scriptor de equis)

**Apsyrtus** fuit scriptor de equis, Graece scribens, cuius opus nunc est deperditum. Exstant in *Hippiatricis* et in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta ex opere Apsyrti dempta.

## Index fragmentorum 
* *Fragmenta Anatolii de bubus* in corpore *Hippiatricorum* servata
* *Geoponica* 16.1.
* *Geoponica* 16.3-8.
* *Geoponica* 16.13-16.
* *Geoponica* 16.19.
* *Geoponica* 16.21.

## Notae 

## Bibliographia 
* Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. v.
* Anne McCabe, *A Byzantine Encyclopaedia of Horse Medicine: the sources, compilation, and transmission of the "Hippiatrica"*. Oxonii: Oxford University Press, 2007. ISBN 978-0-19-927755-1

Categoria:Scriptores de re rustica
Categoria:Scriptores operum deperditorum
Categoria:Auctores Graeci antiqui
Categoria:Nati saeculo 3 aut 4
Categoria:Mortui saeculo 4
Balduinus (rex Belgarum)

[thumb|Balduinus cum regina Fabiola anno [1969]]
**Balduinus** (natus *Albertus Carolus Leopoldus Axel Maria Gustavus Balduinus* Lacae die 7 Septembris 1930 - obiit repente infarctu cordis in Motril Hispaniae die 31 Iulii 1993) fuit a die 16 Iulii 1951 usque ad mortem Rex Belgarum. Prius erat dux civitatis Belgicae a die 11 Augusti 1950 cum titulo *princeps regalis* et potestate procuratoris regni. Regnum suum de die 3 ad diem 5 Aprilis 1990 breviter interrumpitur quia legem de interruptione graviditatis subscribere recusavit quod impulit consilium ministrorum ad suscipionem potestatis ducis civitatis per tres dies.

Die 15 Decembris 1960 Balduinus Fabiolam de Mora y Aragon in matrimonium duxit. Proles numquam habuerunt.

## Notae 
## Bibliographia 
* Patrick Weber, *Amours royales et princières. Mariages, liaisons, passions et trahisons de la cour de Belgique*. Racine, 2006. ISBN 978-2-87386-488-0

## Nexus externi 
* Vita apud situm monarchiae Belgicae 

Categoria:Reges Belgicae
Categoria:Nati 1930
Categoria:Mortui 1993
Hierocles (scriptor de equis)

**Hierocles** fuit scriptor de equis, Graece scribens, cuius opus nunc est deperditum. Exstant in *Hippiatricis* et in *Geoponicis* Constantino Porphyrogenito dicatis et in corpore *Hippiatricorum* nonnulla excerpta ex opere Hieroclis dempta.

## Index fragmentorum 
**Fragmenta Anatolii de equis*
**Hippiatrica Berolinensia*, *Hippiatrica Cantabrigiensia*, *Hippiatrica Parisina* passim
**Geoponica* 16.9.
**Geoponica* 16.10.
**Geoponica* 16.11.

## Bibliographia 
*Anne McCabe, *A Byzantine Encyclopaedia of Horse Medicine: the sources, compilation, and transmission of the "Hippiatrica"*. Oxonii: Oxford University Press, 2007. ISBN 978-0-19-927755-1
*Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. xi
*E. Oder, K. Hoppe, *Corpus hippiatricorum Graecorum*. Lipsiae: Teubner, 1927.

Categoria:Scriptores de re rustica
Categoria:Scriptores operum deperditorum
Categoria:Auctores Graeci antiqui
Categoria:Nati millennio 1 a.C.n. aut 1
Categoria:Mortui millennio 1 a.C.n. aut 1
Adolphus Thiers

thumb|Adolphus Thiers - historicus et politicus Francogallus liberalis
**Adolphus** *vulgo* Adolphe **Thiers** (natus Massiliae die 15 Aprilis 1797 - mortuus est Sancti Germani in Laya die 3 Septembris 1877) fuit diurnarius, rerum gestarum scriptor et vir publicus Francogallus. Thiers anno 1833 in Academiam Francicam cooptatus est. Praeses Francicae Reipublicae primus Tertiae Reipublicae ab anno 1871 usque ad annum 1873 fuit. Rebus novis Iuliis anni 1830 publice ordines regios vetuit.
## Vita
Historicus ex anno 1821 diurnarius liberalis Lutetiae fuerat. Rebus novis Iuliis pronus anno 1832 minister rerum internarum (postea rerum commercialium publicorumque laborum) creatus est.  Annis inter 1836 et 1840 vel praeses ministrorum fuit, qui circumvallationem Parisiensem fovebat. In parlamento annis inter 1848 et 1849 factioni Aurelianae favebat antequam inde ab anno 1864 in oppositione Imperii secundi esset. Quamvis anno 1870, ne cursui honorum noceret, bellum indicere reprehendisset, postea - nequiquam - in tota Europa auxilia Franciae inopi succursura quaerebat. Die 17 Februarii 1871 curia Burdigalensis eum praesidem vigilum publicorum nominavit qui pacem cum Germania fecit et Commune Parisiorum debellavit. A die autem 31 Augusti 1871 tres annos praeses rei publicae fuit usque repudiationem maioritatis clerico-monarchicae die 24 Maii 1873 perfectam.

## Opera
Opus eius magnum scienticifum est »Histoire du Consulat et de l'Empire« (1845-62). Thiers quoque praeclaram historiam de Rebus Novis Francicis in decem voluminibus inter anno 1823 et 1827 scripsit.

## Nexus externi 
* Biographia
* Brevis biographia apud Academiam Francicam 

Categoria:Praesides Franciae
Categoria:Socii Academiae Francicae
Categoria:Historici Franciae
Categoria:Diurnarii Franciae
Categoria:Nati 1797
Categoria:Mortui 1877
Categoria:Auctores Francogallici